Grenvilis
Grenvilis – antras pagal dydį Grenados miestas, esantis Šv. Andriaus parapijoje salos rytuose. Mieste gyvena apie 2 400 gyventojų. Grenvilis yra šios salos dalies ekonomikos ir transporto centras. Šiame mieste yra didžiausias muskatų vaisių ūkis visoje šalyje. Šalia miesto yra pirmasis šalies Perls oro uostas – šiuo metu jis nenaudojamas. 1981 m. mieste įsteigtas teismas.